钦定古今图书集成/明伦汇编/闺媛典/第284卷 > 皇清十七 > 沈士翔妻王氏
## 钦定古今图书集成/明伦汇编/闺媛典/第284卷 > 皇清十七 > 沈士翔妻王氏

按《扬州府志》：“王氏，通州沈士翔妻。年十七，归士翔，二十生子逢。士翔从父贾于吴，耗父资于平康。父怒，杖杀之，弃其尸而返。氏不知，日望其夫，越三年，乃知欲以身殉。会姑李氏病，子逢甫四龄，姑曰：‘新妇好抚此儿，吾目乃瞑耳。王年时二十五，姑没，苦节自励。继姑憎王母子，百计诱之，更适以淫媟图置王帷中，觊动’” 之。王屏去，则又窘之百端，月给麰麦数斗，俾自磨而食。后继姑死，翁又娶张氏，待王稍宽。翁殁，张更适王，谨守如故。年五十有三卒。巡抚旌其门。